Mésias
Mésias (asalé saka basa Ibrani mashiah) iku tegesé "kang diurapi". Sajeroning basa Yunani, tembung mesias dijarwakaké kanthi tembung kristos, lan saka kono ditepungi sebutan Kristus kang dadi salah siji sesebutan Yésus. Sebutan mesias oyoté saka pangertèn Yahudi ngenani siji tokoh ing mangsa ngarep kang bakal teka minangka wakil Allah kanggo nggawa keslametan kanggo umat Yahudi. Konsèp mesianik iki ditepungi uga sajeroning agama-agama kang oyoté saka Abraham, yaiku kakristenan lan Islam. Sajeroning kakristenan, Yésus Kristus dianggep mesias kang wis diantu-antu kanggo nggawa keslametan saka Allah marang manungsa. Éwadéné sajeroning Islam, konsèp mesianik ana sajeroning pamahaman Islam ngenani Isa/Yésus kang bakal teka ing dina penghakiman kanggo ngalahaké dajjal. Pamahaman iki ora ana ing njeroning Quran, nanging sumberé saka Hadis.

Tembung mésias ngrujuk marang wong kang diurapi Allah, selaras kabiyasan Israèl kuna kang ndeleng tindakan pangurapan minangka tengering pamilihan lan panyucèn Allah. Wong kang diurapi dianggep duwèkané Allah lan éntuk jejibahan kusus. Tokoh-tokoh kang dilantik kanthi pangurapan lumrahé raja lan imam, utawa uga tokoh kang dipilih déning Gusti dhéwé. Sajeroning Alkitab Ibrani utawa Prajanjian Lawas, istilah mau diwènèhaké marang Raja saka wong-wong Yahudi kang diurapi nalika prastawa pelantikan dhèwèké (bdk. , ).

Deleng uga 
 Sesebutan Yesus
 Dajjal
 Apokaliptik
 Penghakiman akir
 Eskatologi
 Sétan

Réferènsi

Pranala njaba 

  Mesias yang dijanjikan
 Messiah in the 1911 Encyclopædia Britannica
 Jewish Encyclopedia: Messiah
 The Qur'anic Verses That Mention the Title "Messiah" 
 The Concept of Messiah in Islam
 The Concept of Messiah in Messianic Judaism
 Inter-Islam biographies
 Awaz-e-Masih

Yahudi
Istilah Kristen
Kristologi
Yesus